##### Ejemplo de la historieta de la escuela primaria Niño Estudiante con mochila Foto de archivo - 28459070C:\Users\Usuario\AppData\Local\Microsoft\Windows\INetCache\IE\LFV2A7B5\dibu_14_de_octubre_2018_color.jpgMISA CON NENOS

##### 14 de outubro de 2018

##### Ordinario 28º-B

Evanxeo de **Marcos**  ***10, 17-30:***

*“Vai e vende o que tes e sígueme”.*

**Mensaxe: Deixa as PEDRAS, os afectos...**

 **E Xesús darache ÁS para amar.**

**1. ACOLLIDA**

Amigos e amigas:

Benvidos á celebración da Eucaristía no día do Señor, domingo 28 do tempo ordinario. Xesús invítanos a seguilo, aínda que resulte custoso levar adiante a invitación que nos fai. Pídenos que a nosa vida sexa compartir, non acaparar, baleirarnos das nosas riquezas para que o noso único tesouro sexa Deus e así obteñamos un valioso tesouro no ceo. Imos intentar vivir esta mensaxe esta semana.
SAÚDO: No nome*... O Señor Xesús, que nos mira con agarimo e nos invita a seguilo sexa convosco.*

**2. PERDÓN**

 Pedimos perdón polos pecados persoais e familiares:

- Ti, Señor, que nos invitas a seguirte. *Señor, ten piedade de nós.*

- Ti, Señor, que nos prometes un tesouro no ceo se non nos agarramos aos tesouros da terra. *Cristo, ten piedade de nós .*

- Ti, Señor, que queres enriquecernos e traernos a salvación e a felicidade. *Señor, ten piedade de nós.*
*Deus todopoderoso teña misericordia de nós…*

1. **MONICIÓN ÁS LECTURAS**

O libro da Sabedoría dinos que é mellor ser sabio que ter moitas riquezas. Deste xeito prepáranos para o relato do novo rico do evanxeo que preferiu quedar coas riquezas e perdeu o tesouro que é Deus, o único que nos dá a felicidade. A carta aos Hebreos axúdanos a valorar a Palabra de Deus porque nos ensina a elixir ben e xulgar as intencións do corazón.

1. **PETICIÓNS**

*Presentemos ao Señor todas as nosas súplicas con toda a fe e con toda confianza dicindo:*
***-Que ti, Señor, sexas a nosa riqueza.***

1. Polo Sínodo da mocidade que se está celebrando en Roma. ***Oremos.***

2.- Polos enfermos e os que sofren para que o Señor os encha da súa graza nas dificultades. ***Oremos.***

3. Polos que nos dicimos cristiáns para que acollamos a invitación de Xesús a seguilo sabendo que el é o verdadeiro tesouro. *Oremos.*

4.- Polos misioneiros para que avivan en nós o noso compromiso misioneiro. ***Oremos.***

5.- Polos que acaparamos posesións, para que descubramos que a verdadeira grandeza está en compartir e ter a Deus no corazón. *Oremos.*

6.- Por nós para que aprendamos que é mellor ser boas persoas que ter moitas cousas. ***Oremos.***

7.- Polos que nos reunimos cada domingo, polos anciáns, polas familias con problemas. ***Oremos.***

 ***Pai, escoita as pregarias que che presentamos e derrama sobre nós o Espírito que nos encha de sabedoría. Por XCNS.***

**5. OFRENDAS**

**-UN CARTEL DO SÍNODO DOS BISPOS:** Señor, queremos unirnos ao sínodo de Roma sobre “a mocidade, a fe e o discernimento vocacional”. Queremos que a mocidade atope o seu lugar e o seu protagonismo na Igrexa e que viva a fe con alegría e esperanza.

-**UN COFRE CON MOEDAS OU BILLETES:** Con este cofre cheo de moedas (ou

 billetes) queremos representar un dos grandes males do mundo, o

 egoísmo. Que sempre sexamos conscientes de que a riqueza é mala

 compañía para entrar no ceo, pois a auténtica riqueza é ter a Cristo no corazón, e de aí nacen todas as

 outras.

**-PAN E VIÑO:** Co pan e o viño traemos ata o altar a xenerosidade de tantos homes e mulleres no mundo que

 nos van dando o que teñen. E que nunca nos falte Deus no altar e menos nos nosos corazóns.

**6. VIDEOS 28º ORDINARIO -B**

- “Xesucristo e o mozo rico”, Película: <https://www.youtube.com/watch?v=1tnlRfIS7gA>

- “O mozo rico”, película: <https://www.youtube.com/watch?v=FE4lGQuoXvQ&feature=youtu.be>

- “O mozo rico”, canción: <https://www.youtube.com/watch?v=Nz3UnmkfnOo&feature=youtu.be>

-“O mozo rico, canción”: <https://www.youtube.com/watch?v=UUa5uuGQaLE>

- “O mozo rico”, debuxos: <https://www.youtube.com/watch?v=GbT4V0WuZOI>

- “O mellor gratis”, reflexión: <https://www.youtube.com/watch?v=6iaGyEcf1LM>

-“Perspectiva”, reflexión: <https://www.youtube.com/watch?v=8V89qSsDg2s>

 - “Quen encontrou un amigo”, canción de Irmá Glenda: <https://www.youtube.com/watch?v=fyDW7VEiORE>





**7. ACCIÓN DE GRAZAS**

**-Grazas, Xesús, porque nos miras con agarimo e enches a nosa vida de ledicia e confianza.**

**-Grazas, Xesús, porque nos ensinas que é máis importante ser boas persoas que ter moitas cousas.**

**-Grazas, Xesús, porque aínda que deixemos cousas, ti es o noso tesouro, o máis importante.**

**-Grazas, Xesús, porque quixeches que a túa nai, María, fose tamén a nosa.
-Grazas, Xesús polo agasallo da túa amizade incondicional.
-Grazas, Xesús, polos misioneiros aos que en outubro sempre recordamos.
-Xesús, quero seguirte sempre, que non me cargue de pedras, que non me apegue a nada, dáme só ás para amar a todos.**

**8. SUXESTIÓNS:**

Poderíase preparar unha pedra pequena para cada neno e dámosllas a medida que entren no templo. Preparamos tamén unha papeleira. Esa pedra representan as cousas que temos que quitar do noso corazón para ser amigos e seguidores de Xesús. Na poscomuñón poderíase pasar a tirar as pedras á papeleira mentres alguén le: *“Temos na nosa man unha pequena pedra que representa aquilo que nos impide ser amigos e seguidores teus, Xesús. Como signo do noso desexo de quererte cada día máis, tiramos a pedra á papeleira”.*

